Hiina Rahvavabariigi valitsus otsustas saata Aafrika sarve juurde Adeni lahte oma sõjalaevad, et turvata kaubalaevu ja vajadusel võidelda piirkonnas ringi luusivate Somaalia mereröövlitega.
Sellest operatsioonist saab esimene omataoline Hiina RV uues ajaloos kui tema sõjalaevad hakkavad tegutsema võõraste riikide territoriaasetes vetes.
Hoolimata sellest, et Adeni lahes patrullivad nüüd piisavalt NATO, Venemaa, India ja teiste riikide sõjalaevad, pole mereröövlite kallaletungid kauba- ja eralaevadele vähenenud.
Eile vallutasid piraadid Prantsuse puksiiri, kaks kaubalaeva ja jahi. Vangi sattunud meeskonnaliikmete arv pole teada. Lisaks on Somaalia bandiidid hõivanud viimase nädala jooksul veel Türgi kaubalaeva ja Malaisia puksiiri.
Alates 2008. aasta algusest on Adeni lahe piirkonnas kokku sooritatud 108 kallaletungi.